Diari Oficial de la Generalitat Valenciana


Sumari del DOGV 1816, del 01-07-1992 (1992/800341)

DECRET 100/1992, de 22 de juny, del Govern valencià, pel qual es declara Bé d'Interès Cultural com a zona arqueològica el jaciment denominat «l'Alcúdia» i el seu museu monogràfic, d'Elx.
------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/06/22/100/dof/vci/html**

### Dades del document

Número de DOGV
:   1816

Data del DOGV
:   01-07-1992

Secció del DOGV
:   DISPOSICIONS GENERALS

Número del document
:   1992/800341


Data del document
:   22-06-1992

Organisme emissor
:   Conselleria de Cultura, Educació i Ciència

Tipus de document
:   Decret

Decret 100/1992, de 22 de juny, del Govern Valencià, pel qual es declara Bé d'Interès Cultural com a zona arqueològica el jaciment denominat "l'Alcúdia" i el seu museu monogràfic, d'Elx.  
La Direcció General de Patrimoni Cultural de la Conselleria de Cultura, Educació i Ciència, per Resolució de 20 de juny de 1989, incoà l?expedient de declaració de Bé d'Interés Cultural com a zona arqueològica del jaciment denominat «l?Alcúdia» i el seu museu monogràfic, d'Elx.  
Una vegada s'han acomplert tots els tràmits preceptius per tal d'incoar i instruir el citat expedient, escau efectuar la citada declaració.  
El Tribunal Constitucional, per mitjà d'una sentència de 31 de gener de 1991 establí que correspon a les comunitats autònomes, si la tenen assumida estatutàriament, la competència per a emetre la declaració formal de Bé d?Interès Cultural.  
El Decret 181/1991, de 15 d'octubre, del Govern Valencià, establí l?òrgan competent per a la resolució d'expedients en matèria de Béns d'Interés Cultural de competència de la Generalitat Valenciana.  
En virtut de tot allò que s'ha exposat, vist l'article 31.5 de l?Estatut d?autonomia de la Comunitat Valenciana i d?acord amb allò que s'estableix en la Llei 16/1985, de 25 de juny, del Patrimoni Històric Espanyol, i en el Reial Decret 111/1986, de 10 de gener, del seu desenvolupament parcial, a proposta del Conseller de Cultura, Educació i Ciència, i després de la deliberació del Govern Valencià, en la reunió del dia 22 de juny de 1992,  
DECRETE  
Article primer  
Es declara Bé d?Interès Cultural com a zona arqueològica el jaciment denominat «l?Alcúdia» i el seu museu monogràfic, d'Elx.  
Article segon  
L?entorn de protecció estarà comprés per una àrea que abasta la parcel·la número 78 de la partida de l'Alcúdia, del pla de rústica d'Elx. Aquesta parcel·la limita: a ponent, amb la parcel·la número 76; al nord, amb les parcel·les números 57, 58 i 59; a llevant, amb les parcel·les números 61, 63 i 64; i al sud, amb l'anomenat canal de regs el Progrés i les parcel·les números 23 i 77.  
La descripció complementària del bé a què es refereix aquest decret i també l?àrea afectada per la declaració són les que consten sobre el pla i en la documentació que es troba en l?expedient corresponent.  
DISPOSICIO FINAL  
Aquest decret es publicarà en el Butlletí Oficial de l?Estat i entrarà en vigor l?endemà de la publicació en el Diari Oficial de la Generalitat Valenciana.  
València, 22 de juny de 1992.  
El President de la Generalitat Valenciana,   
JOAN LERMA I BLASCO  
El Conseller de Cultura, Educació i Ciència,   
ANDREU LOPEZ I BLASCO


Còpia Permalink ELI